Franse belê miljoene in Venezuela olie | Die Vryburger
Franse belê miljoene in Venezuela olie
Die omstrede diktator, President Nicolas Maduro, van Venezuela, het aangekondig dat Franse maatskappye bereid is om reuse bedrae t belê in die olie bedryf van sy land.
Volgens Maduro sal die groep Franse maatskappye gesamentlik 40% van die land se instansie, Petroregional del Lago bekom.
Dit is ’n belegging wat die oliebedryf in die noordelike deel van Venezuela ’n aansienlike hupstoot sal gee met die verwagte $400 miljoen wat geïnvesteer sal word.
Die Franse groep, Maurel en Prom het glo ’n uitstekende ooreenkoms bereik om die produksie in die streek drasties te verhoog.
Die Franse groep beplan glo om die olie produksie van een miljoen vate per dag, te verhoog na minstens 2,6 miljoen vate per dag. Ditsem Nuus - Onderwys in spervuur
Die onlangse uitspraak van die Grondwethof dat die finale besluit oor die toelatingsbeleid van openbare skole by die staat berus, het afgesien van ’n verbreking van die 1994-skikking by Kemptonpark, Afrikaans voor een van sy grootste uitdagings tot nog toe gebring.
Volgens Solidariteit kan dit in die praktyk behels dat die paar oorblywende topskole in die land nou uitgelewer word aan ’n departement wat daarvoor verantwoordelik is dat die oorgrote meerderheid skole disfunksioneel is. Die uiteindelike uitkoms van ’n stelsel van voedingsareas vir skole kan moontlik voorts die einde beteken van Afrikaanse skole met hul unieke etos en kultuur.
Die VF Plus sê in ‘n mediaverklaring: “Die ANC se planne met SA herinner aan die futuristiese rolprent War of the Worlds waar die eerstepersoon-verteller ons inlig oor die indringers se planne met die aarde met die volgende stelling: ‘(they) regarded this Earth with envious eyes, and slowly, and surely, they drew their plans against us…’. Net so is die ANC besig om deur sy sg. Nasionale Demokratiese Revolusie SA te omvorm tot ŉ kommunistiese staat waar hy alle mag en beheer het sonder enige plek vir minderhede en die kodenaam hiervoor is ‘transformasie’”.
Op hul beurt sê AfriForum in reaksie op die Parlementêre aanvaarding van die omstrede Wysigingswetsontwerp op Hoër Onderwys dat die noodsaaklikheid vir die stig en bedryf van privaat onderriginstellings van hoë gehalte hierdeur beklemtoon word ten einde akademiese vryheid as ŉ ononderhandelbaar te waarborg.”
Van hierdie onderwysaangeleenthede sal waarskynlik onder die loep kom by die jaarlikse kongresse van die Helpende Hand Skole-ondersteuningsentrum (SOS) vanaf 27–29 Junie by die ATKV Buffelspoort-vakansieoord en vanaf 4–6 Julie 2016 by die Universiteit Stellenbosch Besigheidskool in Bellville. Meer inligting by www.skoolwiskunde.co.za en www.gerat.co.za.
Gelees 508 keer
Afrikaanse Wiskunde beter as res